Румен Ченков
Крила от любов

chitanka.info

Моят свят е, където те има!

Моят дом е, където си ти!

Твойта строгост е моята зима.

Твой подарък са моите дни.

Упорито и дълго те търсих,

без да спра нито миг, нито час.

Слава Богу — открих те навреме.

Есента е далече пред нас.

Тя ще дойде, но още е пролет.

Всичко още е в своя цъфтеж.

Ний сме птици, готови за полет

и в очите ни свети копнеж.

А крилата ни — те от любов са.

С тях се реем в простор от мечти.

Аз към теб! Ти към мен! Тъй се носим

безтегловни, безплътни почти.

1994 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.